Z A P I S N I K
38. sjednice Vijeća Gradske četvrti Sesvete 
održane 1. srpnja 2020. Plava dvorana, Trg D. Domjanića 6, I kat s početkom u 17,00 sati
Nazočni članovi Vijeća Gradske četvrti Sesvete:

Petar Bajan, Željko Blažinović, Antun Bošnjaković, Maja Buljubašić, Željko Grbavac, Ivanka Gregoranić, Mira Halapa, Ivan Jakšetić, Jurica Jug, Stjepan Kezerić, Damir Kostanjski, Vladimir Marić, Dražen Markota, Mladen Šturlić-Tupek, Nataša Vučkov, Zlata Trošelj. 

Nazočni radno:
- Tomi Maslov, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 14 članova Vijeća. Dalje navodi da je članovima Vijeća e-poštom poslan zapisnik s 37. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen jednoglasno. 


Predsjednik je potom iznio prijedlog dnevnog reda 38. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na dnevni red nije bilo, te je Vijeće jednoglasno donijelo


DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2020.
2. Prijedlog Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska – davanje mišljenja
3. Razno


/ Prelazi se na rad po dnevnom redu /


Ad 1)

Stjepan Kezerić navodi kako su neznatne izmjene, te je otvorio  raspravu o Prijedlog Zaključka o izmjeni Plana komunalnih aktivnosti Gradske četvrti Sesvete u 2020.

Kako nije bilo primjedbi Vijeće je većinom glasova, s 12 glasova „za“, i 2 suzdržana glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2020.

/ Zaključak se prilaže zapisniku sjednice /

/ Zlata Trošelj napustila je sjednicu u 17,10 /
/ Željko Blažinović dolazi na sjednicu u 17,15 /
/ Ivanka Gregoranić dolazi na sjednicu u 17,15 /

Ad 2)

Stjepan Kezerić iznosi kako je dobio iz nadležnog gradskog ureda popis lokacija kioska, te kako je Vijeće Gradske četvrti Sesvete zatražilo da se mjesni odbori izjasne po pitanju uklanjanja starih kioska i postavljanju novih u njihovim mjesnim odborima..
Kazao je kako su se vijeća mjesnih odbora Centar i Sesvetska Sela, izjasnili da su za postavljanje kioska na području njihovih mjesnih odbora, dok Luka i Novi Jelkovec nisu do danas poslali odgovore. Vijeće Mjesnog odbora Gajišće je protiv kioska u Selčinskoj ulici, južno od broja 9 i 14 jer su prethodnih godina više puta tražili uklanjanje postojećih zbog dotrajalosti, te također imaju planove na te dvije lokacije urediti malonogometno igralište ili proširenja parkirališta.
Stjepan Kezerić otvorio je raspravu. 
U raspravi su sudjelovali Mira Halapa, Ivica Jakšetić, Dražen Markota, Jurica Jug i Nataša Vučkov.

Kako nije bilo daljnjih primjedbi, Vijeće je donijelo zaključak da se maknu kiosci koji ne rade i zapušteni su, a da se ostave kiosci koji rade, te postave nove za koje su nadležna Vijeća mjesnih odbora dali pozitivno mišljenje.

Vijeće Gradske četvrti Sesvete jednoglasno je donijelo

Zaključak 
o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

/ Zaključak se prilaže zapisniku sjednice /

Ad 3)

Stjepan Kezerić otvorio je raspravu.
	Vladimir Marić kazao je kako dolaze izbori, te kako je dobio upit građana zašto se u Sesvetama ne može promijeniti mjesto glasanja različito od prebivališta., te apelira na Ured državne uprave u Sesvetama.
	Nataša Vučkov nadovezala se kako ove godine ima i nova lokacija u Draškovićevoj za prijavu glasanja ako niste u mjestu prebivalište, te kako u Sesvetama se nikad nije moglo prijaviti za glasanje izvan prebivalište već samo na Črnomercu ili putem emaila. 
/ Vladimir Marić napustio je sjednici u 17,35 /
Antun Bošnjaković predlaže reciklažno dvorište na području Starog Brestja na temelju zaključka koje je donio Mjesni odbor Staro Brestje. 
	Stjepan Kezerić odgovorio kako će prijedlog biti proslijeđen nadležnom uredu za postavu reciklažnog dvorišta.
	Dražen Markota predlaže reciklažno dvorište u sjevernom dijelu Gradske četvrti Sesvete.
	Damir Kostanjski upitao je kada je predviđen završetak radova u Soblincu.
	Stjepan Kezerić je odgovorio kako je neslužbeno predviđen završetak 15.07.2020. godine. 
	Damir Kostanjski također apelira da se provjeri stanje projekta Cerske ulice u Cerju, te je postavio upit kakva je situacija s projektom vrtića u Sesvetskom Kraljevcu.
	Dražen Markota odgovorio je da se rješavaju imovinski pravni odnosi, ali se nada da će iduće godine krenuti radovi. 
	Petar Bajan postavio je upit hoće li do početka školske godine biti gotove nadstrešnice na autobusnim stanicama u Sesvetskim Selima.
	Stjepan Kezerić je odgovorio da će dobiti rješenje sa popisom lokacija gdje će se raditi nadstrešnice ove godine.
	Nataša Vučkov postavila je upit koja količina zaštitnih maski se dijelila po Mjesnim odborima.
	
/ Željko Blažinović napustio je sjednici u 17,43 /

Stjepan Kezerić odgovorio je kako su se količine maski određivale po veličini mjesnog odbora, te su predsjednici mjesnih odbora dijelili dvije maske po osobi.
Kazao je kako će se maske dijeliti dok se ne podijele sve s obzirom da je COVID-19 i dalje je u tijeku.

/ Jurica Jug napustio je sjednici u 17,45/

Ivica Jakšetić predlaže dnevni red za 39. sjednicu i to kako slijedi, informacije o izmjeni odluke o prostornom planu, izmjeni odluke o promjeni GUP-a Sesveta, pisana informacija o produžetku Branimirove, informacije o produžetku Ulice 144. Brigade, te informacije o produžetku Ulice Rebro na Bistričku ulicu.
Stjepan Kezerić odgovorio je da će uvažiti prijedlog.

	Daljnje rasprave nije bilo, te je Vijeće završilo s radom u 17,53.

KLASA: 026-02/20-001/172
URBROJ: 251-06-11-12-20-2
Sesvete, 1. srpnja 2020. 

Zapisnik sastavila:
Nives Polojac								Predsjednik Vijeća
								         Gradske četvrti Sesvete
							                                 
   Stjepan Kezerić 

